**2. tüüpi diabeedi diagnostika ja ravi**

ravijuhendi rakenduskava

versioon 04.05.2021

|  |  |
| --- | --- |
| **Eesmärk** | „2. tüüpi diabeedi diagnostika ja ravi“ ravijuhendi eesmärk on:   * kirjeldada diabeedi diagnoosimist vastavalt rahvusvahelistele kriteeriumitele; * anda suunised farmakoloogilise ravi alustamiseks ja intensiivistamiseks; * esmatasandil diabeedihaigete jälgimise suutlikkuse parandamine ja juhised ravieesmärkide seadmiseks (sh HbA1c eesmärkväärtused, tervishoiutöötaja poolne seisundi jälgimine, glükoosisisalduse enesekontroll glükomeetriga); * eriarstiabis tehtavate põhjendamata visiitide hulga vähenemine; * 2. tüüpi diabeediga seotud välditavate hospitaliseerimiste osakaalu vähendamine; * diabeedipatsiendi liikumise ühtlustamine erinevate erialaspetsialistide vahel. |
| **Barjäärid** | 1. tervishoiutöötajate info- ja ressursipuudus (sh lühike visiidiaeg, ebapiisav väljaõpe jalgade läbivaatuse teostamiseks); 2. 2. tüüpi diabeeti põdeva patsiendi info- ja ressursipuudus (sh limiteeritud kogus glükomeetri testribasid ja lantsette, vähesed teadmised vere glükoosisisalduse enesekontrollist glükomeetriga ja vere glükoosisisaldusele vastavast insuliini annustamisest, vähesed teadmised jalgade hooldusest); 3. tervishoiutöötaja ja patsiendi omavaheline kommunikatsioon (sh lühike visiidiaeg, piirangud näost näkku vastuvõttudele seoses covid19 laialdase levikuga), individualiseeritud sekkumiste kehv kättesaadavus; 4. diabeediõe ja toitumisterapeudi teenuse piiratud kättesaadavus (sh spetsialistide vähesus ja paiknemine maakonnakeskustes, teenuse riikliku rahastuse vähesus); 5. terviseinfosüsteemide ühilduvuse probleemid (ei ole võimalik ühtsest süsteemist kontrollida millal on viimati teostatud analüüsid/läbivaatus); 6. puudub intensiivne eluviisisekkumise programm kuhu prediabeedi või 2. tüüpi diabeediga patsient suunata; 7. diabeediravis kasutatavate uuemate ravimrühmade (SGLT2 inhibiitorid ja GLP1 agonistid) eelarvemõju Eesti Haigekassale ja suurem omaosalus; 8. diabeediravis kasutatavate uuemate ravimrühmade (SGLT2 inhibiitorid KMI ≥ 30 kg/m2 ja GLP1 agonistid KMI ≥ 35 kg/m2) on kehamassiindeksi (KMI) piirangud; 9. uuemate diabeedi ravis kasutatavate ravimrühmade eelarvemõju Eesti Haigekassale. |
| **Peamised edukust tagavad/soodustavad tegurid** | 1. ravijuhendi sihtrühmale kättesaadavaks tegemine nii elektroonselt kui paberil; 2. soovituste tutvustamine koolitustel ja tervishoiuvaldkonna meediaväljaannetes; 3. tervishoiutöötajatele suunatud koolitused; 4. Eesti Haigekassa terve inimese äpp; 5. 2. tüüpi diabeediga patsiendi jälgimise *checklist*-i loomine ja sihtrühmale kättesaadavaks tegemine; 6. patsiendimaterjali koostamine ja sihtrühmale kättesaadavaks tegemine; 7. jalgade läbivaatuse teemalise õppevideo loomine ja sihtrühmale kättesaadavaks tegemine; 8. intensiivse elustiilisekkumise sisu kirjeldamiseks töörühma kokkukutsumine; 9. ettepanek insuliini mitmesüsteravil oleva patsiendi glükomeetri tarvikute limiidikoguse suurendamiseks; 10. ravijuhendi integreerimine esmatasandi otsusetoesse; 11. soovituste järgimise hindamine (audit). |
| **Rakendamiseks vajalikud ressursid** | 1. ravijuhendi ja selle lisade elektrooniliselt kättesaadavaks tegemine; 2. ravijuhendi paberkandjal versiooni (500 tk) ja selle lisade (1200 tk eesti keeles ja 300 tk vene keeles) kujundamine, trükkimine ja jaotamine; 3. koolitused tervishoiutöötajatele, mis käsitlevad 2. tüüpi diabeeti põdeva patsiendi ravi ja jälgimist; 4. õppevideo jalgade läbivaatusest tervishoiutöötajale ja patsiendile; 5. Eesti Haigekassa terve inimese äpp; 6. ravijuhendit tutvustavate artiklite koostamine ja avaldamine; 7. patsiendivoldiku koostamine, kujundamine, tõlkimine, trükkimine ja jaotamine (esimene tiraaž 8000 tk eesti keeles ja 2000 tk vene keeles); 8. glükomeetri testribade ja lantsettide koguse suurendamine 2. tüüpi diabeeti põdeval patsiendil, kes on insuliini mitmesüsteravil. |

|  |  |  |  |  |  |
| --- | --- | --- | --- | --- | --- |
| **Rakenduskavaga seotud tegevused või kaalutlused** | | **Vastutav asutus/isik** | **Kaasatud**  **osapooled/ isikud** | **Vahetähtajad, ajakava** | **Rakendusmeetmed** |
| **Levitamine** | Ravijuhend koos lisadega ja patsiendimaterjal avaldatakse veebilehel [www.ravijuhend.ee](http://www.ravijuhend.ee/) | Eesti Haigekassa | – | Vastavalt ravijuhendi valmimisele | Ravijuhend koos lisadega on veebis kättesaadav |
|  | Ravijuhendi paberversioon kujundatakse, trükitakse ning jaotatakse ravijuhendi koolitustel ja saadetakse sihtrühmale vastavalt tellimustele | Eesti Haigekassa (vastutab kujunduse, trükkimise ja levitamise eest) | Töörühm (kinnitab lõpliku versiooni) | Vastavalt ravijuhendi valmimisele | Ravijuhendi paberil täis- ja lühiversioon on jõudnud sihtrühmani |
|  | Ravijuhendi koos lisadega ja patsiendimaterjali info saadetakse tervishoiutöötajate ühendustele (Eesti Arstide Liit, Eesti Õdede Liit, Eesti Tervishoiutöötajate Kutseliit) ja kõigile erialaseltsidele | Eesti Haigekassa | – | Vastavalt ravijuhendi valmimisele | Info ravijuhendist on saadetud tervishoiutöötajate ühendustele ja erialaseltsidele |
|  | Ravijuhendi koos selle lisadega ja patsiendimaterjali info saadetakse kõikidesse haiglatesse ja perearstiabi asutustesse | Eesti Haigekassa | – | Vastavalt ravijuhendi valmimisele | Info ravijuhendist on saadetud kõikidesse haiglatesse ja perearstiabi asutustesse |
|  | Tehakse ettepanek erinevatele asjakohastele organisatsioonidele ja ühendustele sealhulgas Eesti Endokrinoloogia Selts [www.ees.ee](http://www.ees.ee), MTÜ Diabeedispetsialistid [www.diabeedispetsialistid.ee](http://www.diabeedispetsialistid.ee), Eesti Diabeediliit [www.diabetes.ee](http://www.diabetes.ee) ja Diabeedikool [www.diabeedikool.ee](http://www.diabeedikool.ee) lisada oma veebilehele lingituna ravijuhendi ja patsiendimaterjali veebiversioon | Eesti Haigekassa | – | Vastavalt ravijuhendi valmimisele | Nimetatud organisatsioonidele ja ühendustele on ettepanek tehtud |
|  | Ravijuhendi lisad (ravialgoritm ja *checklist*) trükitakse, tõlgitakse vene keelde (värviliselt ja kahepoolselt), lamineeritakse ning saadetakse kõigisse perearstipraksistesse/  endokrinoloogidele/  diabeediõdedele | Töörühm: sisu | Eesti Haigekassa: kujundus, tõlkimine, trükk ja levitamine | Vastavalt ravijuhendi valmimisele | Paberkandjal materjal on kõigis perearstipraksistes, endokrinoloogidel ja diabeediõdedel olemas |
|  | Patsiendimaterjali (voldik) koostamine teemal vere glükoosisisalduse enesekontroll glükomeetriga, süstimisõpetus, hüpoglükeemia | Töörühm: sisu | Eesti Haigekassa: kujundus, tõlge vene keelde, trükk ja levitamine | Vastavalt ravijuhendi valmimisele | Voldik on koostatud ja trükitud ning sihtrühmale kättesaadav |
| **Meedia-kajastus** | Ravijuhendi pressiteade (testribade limiidi suurendamine) | Eesti Haigekassa |  | Eesti Haigekassa poolt limiidi suurendamise realiseerumise järgselt | Ravijuhendi teemaline pressiteade või ajaleheartikkel on ilmunud |
|  | Ravijuhendi teemalist artiklit pakutakse meditsiinivaldkonna meediaväljaannetele Perearst ja Pereõde, Eesti Õde | Eesti Haigekassa: suhtleb väljaannetega | Ajakiri perearst: Aune Rehema ja Evelin Raie  Ajakirjad Pereõde ja Eesti Õde: Marelle Maiste ja Maarja Randväli | Artiklid avaldatakse pärast ravijuhendi küljendatud lõplike versioonide veebilehel avaldamist | Artiklid on ilmunud |
|  | Ravijuhendi teemaline artikkel meditsiinivaldkonna meediaväljaandes Eesti Arst | Mart Roosimaa, Kaia Tammiksaar, Evelin Raie, Aune Rehema, Marelle Maiste, Maarja Randväli |  | Artiklid avaldatakse pärast ravijuhendi küljendatud lõplike versioonide veebilehel avaldamist | Artikkel on ilmunud |
|  | Ravijuhendi teemaline artikkel Eesti Diabeediliidu ajakirjas *Diabetes* | Vallo Volke | Eesti Diabeediliit | Artiklid avaldatakse pärast ravijuhendi küljendatud lõplike versioonide veebilehel avaldamist | Artikkel on ilmunud |
|  | Ravijuhendit tutvustatakse Eesti Rahvusringhäälingu kanali(te)s ja/või raadioprogrammi(de)s | Eesti Haigekassa: suhtleb Eesti Rahvusringhäälingu kanali(te) ja/või raadioprogrammi(de)ga | Mart Roosimaa, Evelin Raie, Aune Rehema, Marelle Maiste, Maarja Randväli | 2021 sügis (Rahvusvahelise Diabeedipäeva raames) | Ravijuhendit on ERR kanalites tutvustatud |
| **Koolitused** | 2. tüüpi diabeedi ravile ja patsiendi jälgimisele keskenduv (veebi)koolitus tervishoiutöötajale | Eesti Haigekassa: koolituse korralduslik pool | Eesti Endokrinoloogia Selts: abistab lektorite leidmisel | 2021/2022 aasta jooksul | Koolitused on toimunud |
| Õppevideo tervishoiutöötajale ja patsiendile teemal jalgade läbivaatus ja hindamine | Töörühm: sisu | Eesti Haigekassa: teostus ja levitamine | 2021 II poolaasta kuni 2022 I poolaasta | Õppevideo on sihtrühmale kättesaadav | Õppevideo tervishoiutöötajale ja patsiendile teemal jalgade läbivaatus ja hindamine |
| **Uued teenused ja rakendused** | Glükomeetri testribade ja lansettide limiidi suurendamine (insuliini mitmesüsteravil olevad patsiendid) | Eesti Endokrinoloogia Selts ja Eesti Diabeediliit: teeb ettepaneku | Eesti Haigekassa: võtab hindamisele | 2021 I poolaasta | Ettepanek on tehtud |
|  | Eesti Haigekassa terve inimese äpp | Eesti Haigekassa |  | 2022 II poolaasta | Äpp on sihtrühmale kättesaadav |
|  | Intensiivse eluviisisekkumise programmi loomise algatamine | Töörühm teeb ettepaneku Eesti Haigekassale |  | 2021 II poolaasta | Algatus on esitatud |
|  | Esmatasandi otsustustoesse integreerimine | Eesti Haigekassa | Töörühm (sisend algoritmi genereerimiseks) | 2021 aasta | Ravijuhend on otsustustoesse integreeritud |
| **Soovituste rakendumise hindamine** | Seireindikaatorid | Eesti Haigekassa: töötab välja RJ-s toodud soovitustele seireindikaatorid, avaldab tulemused | Töörühm ja sekretariaat: tagasisidestab/  kooskõlastab indikaatorite sisukirjelduse | Tulemuste avaldamine kaks aastat pärast ravijuhendi kinnitamist eeldusel, et rakendustegevused on ära toimunud | Eesti Haigekassa avaldab kord aastas tulemused |
|  | Vajadusel sihtvaliku läbiviimine, kui soovitusi ei ole võimalik seireindikaatorite põhjal hinnata | Eesti Haigekassa |  | Läbiviimine kaks aastat pärast ravijuhendi kinnitamist eeldusel, et rakendustegevused on ära toimunud | Sihtvalik-audit on läbi viidud |